ddrg/super_eurlex huggingface dataset:
Komission asetus (EY) N:o 2386/95, annettu 11 päivänä lokakuuta 1995, luvan antamisesta Itävallalle olla soveltamatta tietyillä alueilla lopullista viininviljelyaloista luopumista koskevan palkkion myöntämisestä viinivuosiksi 1988/89-1995/96 annetussa neuvoston asetuksessa (ETY) N:o 1442/88 säädettyjä toimenpiteitä



Virallinen lehti nro L 244 , 12/10/1995 s. 0049 - 0049



KOMISSION ASETUS (EY) N:o 2386/95, annettu 11 päivänä lokakuuta 1995, luvan antamisesta Itävallalle olla soveltamatta tietyillä alueilla lopullista viininviljelyaloista luopumista koskevan palkkion myöntämisestä viinivuosiksi 1988/89-1995/96 annetussa neuvoston asetuksessa (ETY) N:o 1442/88 säädettyjä toimenpiteitä EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Itävallan, Suomen ja Ruotsin liittymisasiakirjan, ottaa huomioon lopullista viininviljelyaloista luopumista koskevan palkkion myöntämisestä viinivuosiksi 1988/89-1995/96 24 päivänä toukokuuta 1988 annetun neuvoston asetuksen (ETY) N:o 1442/88 (1), sellaisena kuin se on viimeksi muutettuna asetuksella (EY) N:o 1548/95 (2), ja erityisesti sen 12 artiklan 1 kohdan, sekä katsoo, että Itävalta on esittänyt perustellun hakemuksen kaikkien kaltevuudeltaan vähintään 26 prosenttia olevilla rinteillä olevien viinitilojen sekä Oberwartin, Güssingin ja Jennersdorfin alueilla ja Wienin määritetyllä alueella olevien viinitilojen jättämisestä asetuksen (ETY) N:o 1442/88 soveltamisalan ulkopuolelle; nämä viinitilat sijaitsevat korkealaatuisilla viinintuotantoalueilla, ja niiden ominaisuudet ovat itävaltalaisille viineille tyypilliset; nämä viinitilat ovat olennainen osa kyseisten alueiden maisemaa; kansallisen laatupolitiikan yhteydessä on tuettu ja erityisesti kannustettu viinintuotantoa näillä rinteillä; mainittuja aloja ei saa käyttää muihin tarkoituksiin; näiden vyöhykkeiden viininviljelyn tuotantokyky on alle 10 prosenttia kansallisesta viininviljelyn tuotantokyvystä, ja tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Itävallalle annetaan lupa asetuksen (ETY) N:o 1442/88 12 artiklan 1 kohdan mukaisesti olla soveltamatta mainitussa asetuksessa säädettyjä lopullista viininviljelyaloista luopumista koskevia toimenpiteitä: - kaikilla kaltevuudeltaan vähintään 26 prosenttia olevilla rinteillä sijaitsevilla viininviljelyaloilla, - Oberwartin, Güssingin ja Jennersdorfin alueilla sijaitsevilla viininviljelyaloilla, - Wienin määritetyllä alueella. 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 11 päivänä lokakuuta 1995. Komission puolesta Franz FISCHLER Komission jäsen (1) EYVL N:o L 132, 28.5.1988, s. 3 (2) EYVL N:o L 148, 30.6.1995, s. 36
Komission asetus (EY) N:o 2427/95, annettu 16 päivänä lokakuuta 1995, hedelmä- ja vihannesjalostealan tuontitodistusjärjestelmän soveltamista koskevista yksityiskohtaisista säännöistä annetun asetuksen (EY) N:o 1921/95 muuttamisesta



Virallinen lehti nro L 249 , 17/10/1995 s. 0012 - 0018



KOMISSION ASETUS (EY) N:o 2427/95, annettu 16 päivänä lokakuuta 1995, hedelmä- ja vihannesjalostealan tuontitodistusjärjestelmän soveltamista koskevista yksityiskohtaisista säännöistä annetun asetuksen (EY) N:o 1921/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesjalostealan yhteisestä markkinajärjestelystä 24 päivänä helmikuuta 1986 annetun neuvoston asetuksen (ETY) N:o 426/86 (1), sellaisena kuin se on viimeksi muutettuna komission asetuksella (EY) N:o 2314/95 (2), ja erityisesti sen 9 artiklan 2 kohdan, sekä katsoo, että komission asetuksen (EY) N:o 1921/95, annettu 3 päivänä elokuuta 1995, hedelmä- ja vihannesjalostealan tuontitodistusjärjestelmän soveltamista koskevista yksityiskohtaisista säänöistä ja asetusten (ETY) N:o 2405/89 ja (ETY) N:o 3518/86 kumoamisesta (3), liitteessä vahvistetaan luettelo tuotteista, jotka edellyttävät tuontitodistusta, sekä vakuuden määrät; edellä mainitulle liitteelle valittu esitystapa saattaa vaikuttaa ristiriitaiselta; tämän vuoksi sitä olisi muutettava siten, että kuvauksen sanamuoto, CN-koodi ja vakuuden määrä kävisivät selkeästi ilmi jokaisen sellaisen tuotteen osalta, joka edellyttää tuontitodistusta; tietyt kyseisen asetuksen 6 artiklassa mainitut CN-koodit olisi oikaistava, ja tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetusta (EY) N:o 1921/95 seuraavasti: 1) Korvataan 6 artiklan 1 kohta seuraavasti: "1. Jos on kyse: - CN-koodiin ex 2008 kuuluvista persikoista, aprikooseista tai päärynöistä ja - CN-koodiin ex 2009 80 kuuluvasta kirsikkamehusta, hakija voi merkitä tuontitodistushakemuksen 16 kohtaan CN-koodit, erityisesti seuraavat CN-koodit: 2008 40 51 ja 2008 40 59, tai 2008 40 71 ja 2008 40 79, tai 2008 50 61 ja 2008 50 69, tai 2008 50 71 ja 2008 50 79, tai 2008 70 61 ja 2008 70 69, tai 2008 70 71 ja 2008 70 79, tai ex 2009 80 35 ja ex 2009 80 38, tai 2009 80 71, ex 2009 80 86, 2009 80 89 ja ex 2009 80 96. Nämä hakemuksessa ilmoitetut koodit merkitään tuontitodistukseen." 2) Korvataan liite tämän asetuksen liitteellä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 16 päivänä lokakuuta 1995. Komission puolesta Franz FISCHLER Komission jäsen (1) EYVL N:o L 49, 27.2.1986, s. 1 (2) EYVL N:o L 233, 30.9.1995, s. 69 (3) EYVL N:o L 185, 4.8.1995, s. 10 LIITE "LIITE 3 artiklan 1 kohdassa ja 5 artiklan 1 kohdassa tarkoitettujen tuotteiden luettelo >TAULUKON PAIKKA>
Komission asetus (EY) N:o 2527/95, annettu 27 päivänä lokakuuta 1995, oliiviöljyn ja uutetun oliiviöljyn ominaisuuksista sekä niiden määritysmenetelmistä annetun asetuksen (ETY) N:o 2568/91 muuttamisesta



Virallinen lehti nro L 258 , 28/10/1995 s. 0049 - 0049



KOMISSION ASETUS (EY) N:o 2527/95, annettu 27 päivänä lokakuuta 1995, oliiviöljyn ja uutetun oliiviöljyn ominaisuuksista sekä niiden määritysmenetelmistä annetun asetuksen (ETY) N:o 2568/91 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, sekä asetuksen (EY) N:o 3290/94 (2) ja erityisesti sen 35 a artiklan, sekä katsoo, että komission asetuksessa (ETY) N:o 2568/91 (3), sellaisena kuin se on viimeksi muutettuna asetuksella (EY) N:o 656/95 (4), määritetään muun muuassa neitsytoliiviöljyn aistinvaraiset ominaisuudet sekä näiden ominaisuuksien arviointimenetelmä, on säädetty asteittain alenevasta sallitusta poikkeamasta tiettyjen neitsytoliiviöljyjen osalta; määritystuloksen ja säädetyn raja-arvon välinen tilastollinen ero menetelmän toistettavuus- ja uusittavuusarvoissa sisältyy näihin sallittuihin poikkeamiin; asiasta saadun kokemuksen ja käynnissä olevien, erityisesti kansainvälisen oliiviöljyneuvoston suorittamien tutkimusten perusteella olisi sovellettava voimassa olevaa sallittua poikkeamaa edellä mainittujen tutkimusten valmistumiseen asti, ja tässä asetuksessa säädetyt toimenpiteet ovat rasva-alan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (ETY) N:o 2568/91 liitteessä XII oleva 10.2 kohdan seitsemäs alakohta seuraavasti: "Tulosten esittäminen: paneelin vastuuhenkilö määrää pisteiden keskiarvon perusteella luokan, johon näyte luokitellaan liitteessä I määrättyjen raja-arvojen mukaisesti. Tätä varten paneelin vastuuhenkilö soveltaa: - markkinointivuoden 1992/93 aikana poikkeamaa +1,5, - markkinointivuodesta 1993/94 alkaen poikkeamaa +1, jos pisteiden keskiarvo on viisi tai enemmän." 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 27 päivänä lokakuuta 1995. Komission puolesta Franz FISCHLER Komission jäsen (1) EYVL N:o 172, 30.9.1966, s. 3025/66 (2) EYVL N:o L 349, 31.12.1994, s. 105 (3) EYVL N:o L 248, 5.9.1991, s. 1 (4) EYVL N:o L 69, 29.3.1995, s. 1
KOMISSION ASETUS (EY) N:o 2571/95, annettu 31 päivänä lokakuuta 1995, oliiviöljyn interventiohinnan vahvistamisesta markkinointivuodeksi 1995/96 alennetulle tasolle markkinointivuosien 1993/94 ja 1994/95 aikana tapahtuneen taatun enimmäismäärän ylityksen seurauksena



Virallinen lehti nro L 262 , 01/11/1995 s. 0036 - 0036



KOMISSION ASETUS (EY) N:o 2571/95, annettu 31 päivänä lokakuuta 1995, oliiviöljyn interventiohinnan vahvistamisesta markkinointivuodeksi 1995/96 alennetulle tasolle markkinointivuosien 1993/94 ja 1994/95 aikana tapahtuneen taatun enimmäismäärän ylityksen seurauksena EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla sekä asetuksella (EY) N:o 3290/94 (2), ja erityisesti sen 4 a artiklan, sekä katsoo, että neuvoston asetuksessa (EY) N:o 1535/95 (3) vahvistetaan oliiviöljyn interventiohinta markkinointivuodeksi 1995/96, asetuksen N:o 136/66/ETY 4 a artiklassa laajennetaan taatun enimmäismäärän järjestelmä oliiviöljyn interventiohintaan; markkinointivuodeksi 1993/94 taattu enimmäismäärä vahvistettiin 1 350 000 tonniksi ja oliiviöljyn arvioitu tuotanto 1 283 000 tonniksi, kun taas oliiviöljyn lopullinen tuotanto saman markkinointivuoden osalta vahvistettiin 1 491 054 tonniksi; edellä mainitun 4 a artiklan mukaisesti olisi markkinointivuoden 1995/96 interventiohintaa alennettava suhteessa määrään, jolla markkinointivuoden 1993/94 lopullinen tuotanto ylitti edellä mainitun taatun enimmäismäärän, markkinointivuodeksi 1994/95 taattu enimmäismäärä vahvistettiin 1 350 000 tonniksi ja oliiviöljyn lopullinen tuotanto saman markkinointivuoden osalta vahvistettiin 1 408 023 tonniksi; asetuksen N:o 136/66/ETY 4 a artiklan mukaisesti olisi markkinointivuoden 1995/96 interventiohinta alennettava suhteessa määrään, jolla markkinointivuoden 1994/95 arvioitu lopullinen tuotanto ylittää edellä mainitun taatun enimmäismäärän, tämä alennus ei kuitenkaan saa ylittää kolmen prosentin ylärajaa, ja edellä olevasta seuraa, että asetuksessa (EY) N:o 1535/95 markkinointivuodeksi 1995/96 vahvistettua interventiohintaa on alennettava 3 prosenttia, ON ANTANUT TÄMÄN ASETUKSEN: 1 artikla Vahvistetaan markkinointivuodeksi 1995/96 oliiviöljyn interventiohinta 186,17 ecuksi 100 kilogrammalta. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 1 päivästä marraskuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 31 päivänä lokakuuta 1995. Komission puolesta Franz FISCHLER Komission jäsen (1) EYVL N:o 172, 30.9.1966, s. 3025/66 (2) EYVL N:o L 349, 31.12.1994, s. 105 (3) EYVL N:o L 148, 30.6.1995, s. 13
Komission asetus (EY) N:o 2703/95, annettu 22 päivänä marraskuuta 1995, hedelmä- ja vihannesalan vientitukien vahvistamisesta annetun asetuksen (EY) N:o 1489/95 muuttamisesta



Virallinen lehti nro L 280 , 23/11/1995 s. 0031 - 0035



KOMISSION ASETUS (EY) N:o 2703/95, annettu 22 päivänä marraskuuta 1995, hedelmä- ja vihannesalan vientitukien vahvistamisesta annetun asetuksen (EY) N:o 1489/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmä- ja vihannesalan yhteisestä markkinajärjestelystä 18 päivänä toukokuuta 1972 annetun neuvoston asetuksen (ETY) N:o 1035/72 (1), sellaisena kuin se on viimeksi muutettuna komission asetuksella (EY) N:o 1363/95 (2), ja erityisesti sen 26 artiklan 11 kohdan, sekä katsoo, että komission asetuksessa (ETY) N:o 1489/95 (3), sellaisena kuin se on muutettuna asetuksella (EY) N:o 2490/95 (4), vahvistetaan määrät, joille saa hakea muita kuin osana elintarvikeapua haettavia vientitodistuksia, Kreikan vientitilastojen muutosten vuoksi olisi jaettava uudelleen mainitun asetuksen liitteissä määrätyt yhteisön appelsiinien määrät, omenoiden vientinäkymien johdosta on osoittautunut aiheelliseksi jakaa uudelleen tulevien kausien osalta määrätyt omenoiden määrät, on hyödyllistä tarkentaa hakemusten jättöpäivät, jotka vastaavat tuen ennakkovahvistuksen sisältävien todistusten kutakin myöntämiskautta, hedelmä- ja vihannesalan vientitukien soveltamista koskevista yksityiskohtaisista säännöistä 28 päivänä kesäkuuta 1995 annetussa komission asetuksessa (EY) N:o 1488/95 (5), sellaisena kuin se on viimeksi muutettuna asetuksella (EY) N:o 2702/95 (6), säädetään tekijöistä, joiden perusteella vientitodistuksia mahdollisesti saavat määrät vahvistetaan; avoimuuden vuoksi on tarpeen saattaa toimijoiden tietoon näiden määrien nykyinen tilanne; tässä yhteydessä on tästä hetkestä lähtien suotavaa määrätä aiemmin käyttämättä jääneitä määriä vastaavan viinirypälekiintiön avaamisesta, ja hedelmien ja vihannesten hallintokomitea ei ole antanut lausuntoaan puheenjohtajansa asettamassa määräajassa, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1489/95 liite I ja II vastaavasti tämän asetuksen liitteellä I ja II. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 22 päivänä marraskuuta 1995. Komission puolesta Franz FISCHLER Komission jäsen (1) EYVL N:o L 118, 20.5.1972, s. 1 (2) EYVL N:o L 132, 16.6.1995, s. 8 (3) EYVL N:o L 145, 29.6.1995, s. 75 (4) EYVL N:o L 256, 26.10.1995, s. 31 (5) EYVL N:o L 145, 29.6.1995, s. 68 (6) Ks. tämän virallisen lehden sivu 30 LIITE I "LIITE I TUEN ENNAKKOVAHVISTUKSEN SISÄLTÄVIEN TODISTUSTEN MYÖNTÄMISEKSI MÄÄRÄTYISTÄ LUVUISTA JA MÄÄRISTÄ >TAULUKON PAIKKA> LIITE II "LIITE II ENNAKKOVAHVISTUSTA SISÄLTÄMÄTTÖMIEN TODISTUSTEN MYÖNTÄMISEKSI MÄÄRÄTYISTÄ LUVUISTA JA MÄÄRISTÄ >TAULUKON PAIKKA>
KOMISSION ASETUS (EY) N:o 2846/95, annettu 7 päivänä joulukuuta 1995, Ranskan lipun alla purjehtivien alusten valkoturskan kalastuksen lopettamisesta annetun komission asetuksen (EY) N:o 1788/95 kumoamisesta



Virallinen lehti nro L 296 , 09/12/1995 s. 0015 - 0015



KOMISSION ASETUS (EY) N:o 2846/95, annettu 7 päivänä joulukuuta 1995, Ranskan lipun alla purjehtivien alusten valkoturskan kalastuksen lopettamisesta annetun komission asetuksen (EY) N:o 1788/95 kumoamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetun neuvoston asetuksen (ETY) N:o 2847/93 (1) ja erityisesti sen 21 artiklan 3 kohdan, sekä katsoo, että komission asetuksessa (EY) N:o 1788/95 (2) kielletään Ranskan lipun alla purjehtivilta tai Ranskassa rekisteröidyiltä aluksilta valkoturskan kalastus ICES-alueen VIII vesillä, ja Espanja on siirtänyt 13 päivänä lokakuuta 1995 Ranskalle 1 500 tonnin valkoturskakiintiön ICES-alueen VIII vesillä; tästä syystä Ranskan lipun alla purjehtivien tai Ranskassa rekisteröityjen alusten valkoturskan kalastus on sallittava ICES-alueen VIII vesillä; tämän vuoksi on kumottava asetus (EY) N:o 1788/95, ON ANTANUT TÄMÄN ASETUKSEN: 1 artikla Kumotaan asetus (EY) N:o 1788/95. 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä joulukuuta 1995. Komission puolesta Emma BONINO Komission jäsen (1) EYVL N:o L 261, 20.10.1993, s. 1 (2) EYVL N:o L 174, 26.7.1995, s. 1
KOMISSION ASETUS (EY) N:o 2807/95, annettu 5 päivänä joulukuuta 1995, vientitodistusten antamista koskevan järjestelmän käyttöön ottamisesta viinialalla annetun komission asetuksen (EY) N:o 1685/95 muuttamisesta



Virallinen lehti nro L 291 , 06/12/1995 s. 0018 - 0020



KOMISSION ASETUS (EY) N:o 2807/95, annettu 5 päivänä joulukuuta 1995, vientitodistusten antamista koskevan järjestelmän käyttöön ottamisesta viinialalla annetun komission asetuksen (EY) N:o 1685/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (1), sellaisena kuin se on viimeksi muutettuna asetuksella (EY) N:o 1544/95 (2), ja erityisesti sen 52 artiklan 3 kohdan ja sen 83 artiklan, sekä katsoo, että viinialan vientitukien vahvistamisesta annetun asetuksen (ETY) N:o 2137/93 (3) muuttamisesta 5 päivänä joulukuuta 1995 annetussa komission asetuksessa (EY) N:o 2805/95 muutetaan tuen määrän perusyksikköä vahvistamalla tämä määrä hehtolitraa kohti eikä hehtolitran alkoholipitoisuuden mukaan; tämä muutos tekee välttämättömäksi myös vientitodistusten antamista koskevan järjestelmän käyttöön ottamisesta viinialalla ja viinialan tuonti- ja vientilupajärjestelmän soveltamista koskevista erityisistä yksityiskohtaisista säännöistä annetun asetuksen (ETY) N:o 3388/81 muuttamisesta annetun komission asetuksen (EY) N:o 1685/95 (4) liitteessä I lueteltujen eri tuoteryhmien mukautukset, jottei saman ryhmän sisällä esiintyisi erilaisia tuen määriä, ja tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1685/95 liite I tämän asetuksen liitteellä. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä joulukuuta 1995. Komission puolesta Franz FISCHLER Komission jäsen (1) EYVL N:o L 84, 27.3.1987, s. 1 (2) EYVL N:o L 148, 30.6.1995, s. 31 (3) Ks. tämän virallisen lehden sivu 10 (4) EYVL N:o L 161, 12.7.1995, s. 2 LIITE "LIITE I >TAULUKON PAIKKA>
KOMISSION ASETUS (EY) N:o 2900/95,

annettu 15 päivänä joulukuuta 1995,

CN-koodiin 1001 90 99 kuuluvaa tuotetta koskevan vientimaksun vahvistamisesta

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), sellaisena kuin se on viimeksi muutettuna asetuksella (EY) N:o 1863/95 (2), ja erityisesti sen 16 artiklan,

sekä katsoo, että

asetuksen (ETY) N:o 1766/92 16 artiklassa säädetään, että jos tiettyjen tuotteiden maailmanmarkkinanoteeraukset tai -hinnat saavuttavat yhteisön hintojen tason ja jos tilanne näyttää jatkuvan samanlaisena tai huononevan ja jos tämän vuoksi yhteisön markkinat häiriintyvät tai uhkaavat häiriintyä, voidaan toteuttaa aiheelliset toimenpiteet; komission asetuksen (EY) N:o 1501/95 (3) 15 artiklassa säädetään, että kun kyseiset edellytykset täyttyvät, voidaan soveltaa vientimaksua, joka voidaan eriyttää määräpaikan mukaan,

vehnän maailmanmarkkinahinnat ovat saavuttaneet yhteisön tason, ja niiden voidaan odottaa nousevan; tämä tilanne on omiaan johtamaan tämän tuotteen liialliseen vientiin yhteisöstä; tämän vuoksi on päätetty soveltaa kyseiseen tuotteeseen vientimaksua, joka vahvistetaan sellaiselle tasolle, että se mahdollistaa häiriöiden välttämisen yhteisön markkinoilla,

vehnälle marraskuun 1995 aikana annetut vientitodistukset ovat edelleen voimassa; määrien rajoittamiseksi voimassaoloaika on varovaisuussyistä rajoitettu 30 päiväksi; ei ole tarpeen asettaa rangaistusseuraamuksia näille todistuksille tai komission asetuksessa (EY) N:o 2372/95 (4) AKT-maiden hankintoihin tarkoitetuille todistuksille; olisi varmistettava vakaat hinnat tietyn ajanjakson aikana; tämän vuoksi tätä toimenpidettä olisi sovellettava ainoastaan tämän asetuksen voimaantulopäivästä alkaen annettaviin todistuksiin, ja

viljan hallintokomitea ei ole antanut lausuntoa puheenjohtajansa asettamassa määräajassa,

ON ANTANUT TÄMÄN ASETUKSEN:

1 artikla

1. Vahvistetaan asetuksen (EY) N:o 1501/95 15 artiklassa tarkoitettu vientimaksu CN-koodiin 1001 90 99 kuuluvan tuotteen osalta tämän asetuksen liitteessä määrätylle tasolle.

2. Tätä maksua ei kuitenkaan sovelleta ennen tämän asetuksen voimaantulopäivää annettuihn vientitodistuksiin.

2 artikla

Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.

Tehty Brysselissä 15 päivänä joulukuuta 1995.

Komission puolesta

Franz FISCHLER

Komission jäsen

(1) EYVL N:o L 181, 1.7.1992, s. 21

(2) EYVL N:o L 179, 29.7.1995, s. 1

(3) EYVL N:o L 147, 30.6.1995, s. 7

(4) EYVL N:o L 242, 11.10.1995, s. 3

LIITE

>TAULUKON PAIKKA>
Komission asetus (EY) N:o 2952/95, annettu 20 päivänä joulukuuta 1995, yhteisön persikan- ja nektariinintuotannon tervehdyttämisestä annetun neuvoston asetuksen (EY) N:o 2505/95 soveltamista koskevista yksityiskohtaisista säännöistä annetun asetuksen (EY) N:o 2684/95 muuttamisesta



Virallinen lehti nro L 308 , 21/12/1995 s. 0043 - 0043



KOMISSION ASETUS (EY) N:o 2952/95, annettu 20 päivänä joulukuuta 1995, yhteisön persikan- ja nektariinintuotannon tervehdyttämisestä annetun neuvoston asetuksen (EY) N:o 2505/95 soveltamista koskevista yksityiskohtaisista säännöistä annetun asetuksen (EY) N:o 2684/95 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön persikan- ja nektariinintuotannon tervehdyttämisestä 24 päivänä lokakuuta 1995 annetun neuvoston asetuksen (EY) N:o 2505/95 (1) ja erityisesti sen 6 artiklan, sekä katsoo, että komission asetuksen (EY) N:o 2684/95 (2) 2 artiklassa tarkoitettu palkkion määrä on vahvistettu ecuina 21 päivänä marraskuuta 1995; kyseiseen palkkioon sovellettava maatalouden muuntokurssin määräytymisperuste voi olla 1 päivältä tammikuuta 1995 ennen sitä päivämäärää, jolloin korjauskerroin 1,207509 poistettiin, 1 päivänä tammikuuta 1995 voimassa ollut maatalouden muuntokurssi viittaa ecumääriin, jotka on kerrottu kyseisellä korjauskertoimella, eikä sitä voida hyväksyttävästi soveltaa 1 päivän helmikuuta 1995 jälkeen vahvistettuihin määriin, jollei niitä ole ennakolta tarkistettu; virheiden välttämiseksi ja selvyyden vuoksi on ilmoitettava ecuina palkkion määrä, jota on tarpeen käyttää tässä tapauksessa, ja tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset, ON ANTANUT TÄMÄN ASETUKSEN: 1 artikla Lisätään asetuksen (EY) N:o 2684/95 2 artiklaan virke seuraavasti: "Jos maatalouden muuntokurssin määräytymisperuste on 1 päivältä tammikuuta 1995, kyseinen palkkio on 4 141 ecua." 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 21 päivästä marraskuuta 1995. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 20 päivänä joulukuuta 1995. Komission puolesta Franz FISCHLER Komission jäsen (1) EYVL N:o L 258, 28.10.1995, s. 1 (2) EYVL N:o L 279, 21.11.1995, s. 3